Жоба

ҚАЗАҚСТАН РЕСПУБЛИКАСЫНЫҢ  
ЗАҢЫ

**Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2008 жылғы 4 желтоқсандағы Қазақстан Республикасының [Бюджет кодексіне](http://adilet.zan.kz/kaz/docs/K080000095_#z3) (Қазақстан Республикасы Парламентінің Жаршысы, 2008 ж., № 21, 93-құжат; 2009 ж., № 23, 112-құжат; № 24, 129-құжат; 2010 ж., № 5, 23-құжат; № 7, 29, 32-құжаттар; № 15, 71-құжат; № 24, 146, 149, 150-құжаттар; 2011 ж., № 2, 21, 25-құжаттар; № 4, 37-құжат; № 6, 50-құжат; № 7, 54-құжат; № 11, 102-құжат; № 13, 115-құжат; № 15, 125-құжат; № 16, 129-құжат; № 20, 151-құжат; № 24, 196-құжат; 2012 ж., № 1, 5-құжат; № 2, 16-құжат; № 3, 21-құжат; № 4, 30, 32-құжаттар; № 5, 36, 41-құжаттар; № 8, 64-құжат; № 13, 91-құжат; № 14, 94-құжат; № 18-19, 119-құжат; № 23-24, 125-құжат; 2013 ж., № 2, 13-құжат; № 5-6, 30-құжат; № 8, 50-құжат; № 9, 51-құжат; № 10-11, 56-құжат; № 13, 63-құжат; № 14, 72-құжат; № 15, 81, 82-құжаттар; № 16, 83-құжат; № 20, 113-құжат; № 21-22, 114-құжат; 2014 ж., № 1, 6-құжат; № 2, 10, 12-құжаттар; № 4-5, 24-құжат; № 7, 37-құжат; № 8, 44-құжат; № 11, 63, 69-құжаттар; № 12, 82-құжат; № 14, 84, 86-құжаттар; № 16, 90-құжат; № 19-I, 19-II, 96-құжат; № 21, 122-құжат; № 22, 128, 131-құжаттар; № 23, 143-құжат; 2015 ж., № 2, 3-құжат; № 11, 57-құжат; № 14, 72-құжат; № 15, 78-құжат; № 19-I, 100-құжат; № 19-II, 106-құжат; № 20-IV, 113-құжат; № 20-VII, 117-құжат; № 21-I, 121, 124-құжаттар; № 21-II, 130, 132-құжаттар; № 22-I, 140, 143-құжаттар; № 22-II, 144-құжат; № 22-V, 156-құжат; № 22-VI, 159-құжат; № 23-II, 172-құжат; 2016 ж., № 7-II, 53-құжат; № 8-I, 62-құжат; № 12, 87-құжат; № 22, 116-құжат; № 23, 119-құжат; № 24, 126-құжат; 2017 ж., № 4, 7-құжат; № 6, 11-құжат; № 9, 18-құжат; № 10, 23-құжат; № 13, 45-құжат; № 14, 51-құжат; № 15, 55-құжат; 2017 жылғы 6 желтоқсанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне бюджет заңнамасын жетілдіру мәселелері бойынша өзгерістер мен толықтырулар енгізу туралы» 2017 жылғы 30 қарашадағы Қазақстан Республикасының [Заңы](http://adilet.zan.kz/kaz/docs/Z1700000112#z398); 2017 жылғы 26 желтоқсанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне салық салу мәселелері бойынша өзгерістер мен толықтырулар енгізу туралы» 2017 жылғы 25 желтоқсандағы Қазақстан Республикасының [Заңы](http://adilet.zan.kz/kaz/docs/Z1700000122#z1); 2017 жылғы 27 желтоқсанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне кедендік реттеу мәселелері бойынша өзгерістер мен толықтырулар енгізу туралы» 2017 жылғы 26 желтоқсандағы Қазақстан Республикасының [Заңы](http://adilet.zan.kz/kaz/docs/Z1700000124#z3)):

1. 41-баптың 1-тармағының бірінші бөлігі мынадай редакцияда жазылсын:

«1. Жарғылық капиталына мемлекет қатысатын заңды тұлғаларға, Ұлттық әл-ауқат қоры тобына кіретін ұйымдарға, Қазақстан Республикасының Ұлттық кәсіпкерлер палатасына және Қазақстан Республикасының Үкіметі айқындайтын оның ұйымдарына, Қазақстан Республикасының Ұлттық олимпиада комитетіне, Қазақстан Республикасы Ұлттық паралимпиада комитетіне, дербес кластерлік қорға, дербес білім беру ұйымдарына және Қазақстан Республикасының Үкіметі айқындайтын олардың ұйымдарына, жекелеген мемлекеттік қызметтерді көрсетуге, бюджеттік инвестициялық жобаларды iске асыруға және мемлекеттің әлеуметтiк-экономикалық тұрақтылығын және (немесе) әлеуметтік-мәдени дамуын қамтамасыз етуге бағытталған басқа да мiндеттердi орындауға арналған тапсырыс мемлекеттік тапсырма болып табылады.».

2. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне (Қазақстан Республикасы Парламентінің Жаршысы, 2014 ж., № 18-I, 18-II, 92-құжат; № 21, 122-құжат; № 23, 143-құжат; № 24, 145, 146-құжаттар; 2015 ж., № 1, 2-құжат; № 2, 6-құжат; № 7, 33-құжат; № 8, 44, 45-құжаттар; № 9, 46-құжат; № 10, 50-құжат; № 11, 52-құжат; № 14,

71-құжат; № 15, 78-құжат; № 16, 79-құжат; № 19-I, 101-құжат; № 19-II, 102, 103, 105-құжаттар; № 20-IV, 113-құжат; № 20-VII, 115-құжат; № 21-I, 124, 125-құжаттар; № 21-II, 130-құжат; № 21-III,137-құжат; № 22-I, 140, 141, 143-құжаттар; № 22-II, 144, 145, 148-құжаттар; № 22-III, 149-құжат; № 22-V, 152, 156, 158-құжаттар; № 22-VI, 159-құжат; № 22-VII, 161-құжат; № 23-I, 166, 169-құжаттар; № 23-II, 172-құжат; 2016 ж., № 1, 4-құжат; № 2, 9-құжат; № 6, 45-құжат; № 7-I, 49, 50-құжаттар; № 7-II, 53, 57-құжаттар; № 8-I, 62, 65-құжаттар; № 8-II, 66, 67, 68, 70, 72-құжаттар; № 12, 87-құжат; № 22, 116-құжат; № 23, 118-құжат; № 24, 124, 126, 131-құжаттар; 2017 ж., № 1-2, 3-құжат; № 9, 17, 18, 21, 22-құжаттар; № 12, 34-құжат; № 14, 49, 50, 54-құжаттар; № 15, 55-құжат; № 16, 56-құжат):

409-бап мынадай мазмұндағы он екінші бөлікпен толықтырылсын:

«12. Жаттықтырушының, спорттық медицина жөніндегі маманның немесе дене шынықтыру және спорт саласындағы өзге маманның спортшының келісіміне қарамастан спортшының спортта тыйым салынған субстанцияны және (немесе) тыйым салынған әдісті пайдалауынан не спортшының немесе спортшыға қатысты тыйым салынған субстанцияны және (немесе) тыйым салынған әдісті пайдалануына жәрдемдесуден көрінген, Қазақстан Республикасының допингке қарсы қағидаларын бұзуы –

елу айлық есептiк көрсеткiш мөлшерінде айыппұл салуға жазаланады.

Ескертпе: осы бапта спортшыға қатысты спортта тыйым салынған субстанцияны және (немесе) тыйым салынған әдісті пайдалануға жәрдемдесу деп спортта тыйым салынған субстанцияны және (немесе) тыйым салынған әдісті пайдалануға ықпал ететін кез келген әрекет, оның ішінде кеңестер, нұсқаулар, ақпарат беру, тыйым салынған субстанцияларды, тыйым салынған әдістерді қолдану құралдарын беру, спортта тыйым салынған субстанцияларды және (немесе) тыйым салынған әдістерді пайдалануға кедергілерді жою, сондай-ақ спортта тыйым салынған субстанцияны және (немесе) тыйым салынған әдісті пайдалану іздерін жасыру түсініледі.»;

2) мынадай мазмұндағы 732-1-баппен толықтырылсын:

«732-1-бап. Дене шынықтыру және спорт саласындағы уәкілетті орган

1. Дене шынықтыру және спорт саласындағы уәкілетті орган осы Кодекстің 409-бабында (он екінші бөлiгінде) көзделген әкімшілік құқық бұзушылық туралы істерді қарайды.

2. Әкiмшiлiк құқық бұзушылық туралы iстердi қарауға және әкiмшiлiк жазалар қолдануға дене шынықтыру және спорт саласындағы уәкiлеттi органның басшысы не оның міндетін атқарушы тұлға құқылы.».

3. «Дене шынықтыру және спорт туралы» 2014 жылғы 3 шілдедегі Қазақстан Республикасының Заңына (Қазақстан Республикасы Парламентінің Жаршысы, 2014 ж., № 14, 85-құжат; № 19-I, 19-II, 96-құжат; 2015 ж., № 10, 48-құжат; № 20-IV, 113-құжат; № 22-I, 140-құжат; 2016 ж., № 2, 9-құжат; 2017 ж., № 10, 23-құжат; № 16, 56-құжат):

1) 1-бапта:

мынадай мазмұндағы 1-1) тармақшамен толықтырылсын:

«1-1) арнайы спорттық мүкәммал – жарыстық қызметтің қажетті құрамдамасын білдіретін, мүгедек спортшы организмінің бұзылған немесе жоғалтқан функцияларының орнын толтыратын спорттық мүкәммал;»;

16) тармақша мынадай редакцияда жазылсын:

«16) жаттықтырушы, жаттықтырушы-оқытушы – спорттық кәсіптік білімі немесе өзге де жоғары, техникалық және кәсіптік білімі бар, жаттықтырушылардың біліктілігін арттыру курстарынан өткен, спорттық атағы бар, спорттық нәтижелерге қол жеткізуі үшін спортшыны даярлаудың оқу-жаттығу процесін және оның жарыстық қызметіне басшылықты жүзеге асыратын жеке тұлға;»;

17) тармақша мынадай редакцияда жазылсын:

«17) жаттықтырушыны, спорт дәрігерін, спорт төрешісін, дене шынықтыру және спорт саласындағы маманды қызметін атқарудан шеттету – жаттықтырушыны, спорт дәрігерін, спорт төрешісін, дене шынықтыру және спорт саласындағы маманды допинг пайдаланғаны үшін, сондай-ақ Қазақстан Республикасының спорттық әдеп нормаларын бұзғаны үшін дене шынықтыру және спорт саласында еңбек (кәсіби) қызметін жүзеге асыру құқығынан айыру;»;

мынадай мазмұндағы 21-1) тармақшамен толықтырылсын:

«21-1) Қазақстан Республикасының спорттық әдеп нормалары – Қазақстан Республикасындағы дене шынықтыру және спорт субъектiлері мінез-құлқының қағидаттары және нормаларының жиынтығы;»;

29-1) тармақша мынадай редакцияда жазылсын:

«29-1) олимпиадалық емес спорт түрі – Олимпиадалық ойындар бағдарламасына кірмеген, әлемдік спорт қоғамдастығында кеңінен дамыған және халықаралық спорт федерациялары басқаратын спорт түрі;»;

мынадай мазмұндағы 29-3) тармақшамен толықтырылсын:

«29-3) паралимпиадалық емес спорт түрі – Паралимпиадалық ойындар бағдарламасына кірмеген, әлемдік спорт қоғамдастығында кеңінен дамыған және халықаралық спорт федерациялары басқаратын паралимпиадалық спорт түрі;»;

30) тармақша мынадай редакцияда жазылсын:

«30) Паралимпиадалық ойындар – тiрек-қозғалу аппараты, көру органдары зақымданған және зияткерлік дамуы бұзылған мүгедек спортшылар арасында өткiзiлетiн халықаралық қысқы және жазғы жарыстар;»;

48) тармақша мынадай редакцияда жазылсын:

«48) спортшыны, спорттық жарыстарға қатысатын жануарларды жарыстан шеттету – спортшыны, жануарларды Қазақстан Республикасының спорттық әдеп нормаларын, спорт түрінің қағидаларын, спорттық жарыстар ережелерін (регламентін) бұзғаны, допинг пайдаланғаны, халықаралық спорт ұйымдары және (немесе) республикалық спорт федерациялары бекіткен нормаларды бұзғаны үшін спорттық жарыстарға қатысудан шеттету;»;

мынадай мазмұндағы 52-1) тармақшамен толықтырылсын:

«52-1) сурдлимпиадалық спорт түрі – Сурдлимпиадалық ойындар бағдарламасына кірген, Саңыраулар спорты халықаралық комитеті бекіткен спорт түрі;»;

2) 6-бапта:

5) тармақша мынадай редакцияда жазылсын:

«5) спортшыларға, жаттықтырушыларға немесе жаттықтырушы-оқытушыларға өмір бойы ай сайынғы материалдық қамсыздандыруды төлеу қағидаларын бекітеді және олардың мөлшерін белгілейді;»;

мынадай мазмұндағы 8-1) тармақшамен толықтырылсын:

«8-1) дене шынықтыруды және спортты дамытуға бағытталған бюджеттен тыс ақша қаражаттарын бөлу жөніндегі бірыңғай операторды айқындау тәртібін бекітеді;»;

3) 7-бапта:

13) тармақша мынадай редакцияда жазылсын:

«13) мынадай: бiлiктiлiгi жоғары деңгейдегi жоғары санатты жаттықтырушы, жаттықтырушы-оқытушы, бiлiктiлiгi орта деңгейдегi жоғары санатты жаттықтырушы, жаттықтырушы-оқытушы, бiлiктiлiгi жоғары деңгейдегi жоғары санатты әдіскер, бiлiктiлiгi орта деңгейдегi жоғары санатты әдiскер, бiлiктiлiгi жоғары деңгейдегi жоғары санатты нұсқаушы-спортшы, жоғары санатты ұлттық спорт төрешiсi, ұлттық спорт төрешiсi біліктілік санаттарын береді;»;

мынадай мазмұндағы 15-1) тармақшамен толықтырылсын:

«15-1) Дүниежүзілік допингке қарсы агенттіктің тыйым салынған тізімі негізінде спортта пайдалануға тыйым салынған субстанциялардың және (немесе) әдістердің тізбесін бекітеді;»;

19) тармақша мынадай редакцияда жазылсын:

«19) спортшыларға, жаттықтырушыларға немесе жаттықтырушы-оқытушыларға өмір бойы ай сайынғы материалдық қамсыздандыруды төлеу қағидаларын әзірлейді, Қазақстан Республикасының Үкіметіне олардың мөлшері туралы ұсыныстар енгізеді және төлемдерді жүзеге асыруды қамтамасыз етеді;»;

25) тармақша мынадай редакцияда жазылсын:

«25) спорттық атақтар, разрядтар және біліктілік санаттарын беру, олардан айыру, оларды қалпына келтіру, омырауға тағатын белгілерді беру қағидаларын, сондай-ақ олардың сипаттамасын әзірлейді және бекітеді;»;

33) тармақша мынадай редакцияда жазылсын:

«33) спорт түрлерi бойынша Қазақстан Республикасы құрама командаларының (спорт түрлерi бойынша ұлттық құрама командалардың) бас жаттықтырушыларын және спорт түрлері бойынша мемлекеттік жаттықтырушыларды – республикалық аккредиттелген спорт федерацияларының ұсынуымен, олимпиадалық спорт түрлері бойынша – Қазақстан Республикасының Ұлттық олимпиада комитетінің келісуімен, паралимпиадалық спорт түрлері бойынша – Қазақстан Республикасының Ұлттық паралимпиада комитетінің келісуімен, сурдлимпиадалық спорт түрлері бойынша Қазақстан Республикасының Ұлттық сурдлимпиадалық комитетінің келесуімен лауазымдарға тағайындайды және олардан босатады;»;

40) тармақша мынадай редакцияда жазылсын:

«40) дене шынықтыру және спорт саласындағы мемлекеттік ұйымдардың үлгілік штаттарын бекітеді;»;

мынадай мазмұндағы 44-1) тармақшамен толықтырылсын:

«44-1) спорттық іс-шараларға, оның ішінде республикалық және жергілікті бюджеттен қаржыландырылатын барлық дене шынықтыру-спорт ұйымы үшін оқу-жаттығу жиындарына бөлінетін ақшалай қаражатты жұмсау қағидаларын әзірлейді және бекітеді;»;

мынадай мазмұндағы 65-1), 65-2), 65-3) 65-4), 65-5) 65-6), 65-7) және 65-8) тармақшалармен толықтырылсын:

«65-1) дене шынықтыру және спорт саласындағы мемлекеттік мекемелердің тауарларды (жұмыстарды, көрсетілетін қызметтерді) өткізу бойынша ақылы қызмет түрлерін көрсетуі және тауарларды (жұмыстарды, көрсетілетін қызметтерді) өткізуден түсетін ақшаны олардың жұмсауы қағидаларын әзірлейді және бекітеді;

65-2) Қазақстан Республикасының спорттық әдеп нормаларын әзірлейді және бекітеді;

65-3) дене шынықтыру және спорт ұйымдары желісінің ең төмен мемлекеттік нормативтерін әзірлейді және бекітеді;

65-4) дене шынықтыру мен спортты дамытуға бағытталған бюджеттен тыс ақшалай қаражатты бөлу қағидаларын әзірлейді және бекітеді;

65-5) білім беру саласындағы уәкілетті органмен келісу бойынша білім беру ұйымдарында білім алушыларды дене тәрбиесі сабағынан босату қағидаларын әзірлейді және бекітеді;

65-6) Ұлттық допингке қарсы ұйымның, халықаралық, өңірлік аккредиттелген спорт федерациялардың ұсынуы бойынша жарыстан шеттету туралы шешім қабылдайды;

65-7) Олимпиада, Паралимпиада және Сурдлимпиада ойындарының чемпиондары мен жүлдегерлеріне тұрғын үй сатып алу, беру және одан айыру қағидаларын әзірлейді және бекітеді;

65-8) Қазақстан Республикасының заңнамасына сәйкес бірыңғай операторды айқындайды;»;

4) 8-бапта:

1-тармақта:

9) тармақша мынадай редакцияда жазылсын:

«9) мынадай: бiлiктiлiгi жоғары деңгейдегi бірінші санатты жаттықтырушы, жаттықтырушы-оқытушы, бiлiктiлiгi орта деңгейдегi бірінші санатты жаттықтырушы, жаттықтырушы-оқытушы, бiлiктiлiгi жоғары деңгейдегi бірінші санатты әдіскер, бiлiктiлiгi орта деңгейдегi бірінші санатты әдіскер, бiлiктiлiгi жоғары деңгейдегі бірінші санатты нұсқаушы-спортшы, бiрiншi санатты спорт төрешiсi біліктілік санаттарын береді;»;

2-тармақтың 7) тармақшасы мынадай редакцияда жазылсын:

«7) мынадай: бiлiктiлiгi жоғары деңгейдегi екiншi санатты жаттықтырушы, жаттықтырушы-оқытушы, бiлiктiлiгi орта деңгейдегi екiншi санатты жаттықтырушы, жаттықтырушы-оқытушы, бiлiктiлiгi жоғары деңгейдегi екiншi санатты әдiскер, бiлiктiлiгi орта деңгейдегi екiншi санатты әдiскер, бiлiктiлiгi жоғары деңгейдегi екiншi санатты нұсқаушы-спортшы, спорт төрешiсi біліктілік санаттарын береді;»;

3-тармақтың 2) тармақшасы мынадай редакцияда жазылсын:

«2) мынадай: бiлiктiлiгi жоғары деңгейдегi екiншi санатты жаттықтырушы, жаттықтырушы-оқытушы, бiлiктiлiгi орта деңгейдегi екiншi санатты жаттықтырушы, жаттықтырушы-оқытушы, бiлiктiлiгi жоғары деңгейдегi екiншi санатты әдiскер, бiлiктiлiгi орта деңгейдегi екiншi санатты әдiскер, бiлiктiлiгi жоғары деңгейдегi екiншi санатты нұсқаушы-спортшы, спорт төрешiсi біліктілік санаттарын береді;»;

5) 11-бапта:

2-1-тармақ мынадай редакцияда жазылсын:

«2-1. Паралимпиадалық және паралимпиадалық емес спорт түрлері бойынша республикалық және (немесе) өңірлік спорт федерациялары Қазақстан Республикасының атынан Халықаралық паралимпиада комитеті таныған халықаралық спорт ұйымының мүшесі болуға және (немесе) оларды Қазақстан Республикасының Ұлттық паралимпиада комитеті тануға тиіс.»;

мынадай мазмұндағы 2-2-тармақпен толықтырылсын:

«2-2. Сурдлимпиадалық спорт түрі бойынша республикалық және (немесе) өңірлік спорт федерациялары Қазақстан Республикасының атынан Саңыраулар спорты халықаралық комитеті таныған халықаралық спорт ұйымының мүшесі болуға және оларды Қазақстан Республикасының Ұлттық сурдлимпиада комитеті тануға тиіс.»;

6) 12-бапта:

2-тармақта:

4) тармақша мынадай редакцияда жазылсын:

«4) республикалық немесе өңірлік аккредиттелген спорт федерациясы өткізетін спорттық жарыстар туралы ережелерді (регламенттерді) әзірлеуге және оларды дене шынықтыру және спорт саласындағы уәкілетті органның бекітуіне ұсынуға;»;

13) тармақша мынадай редакцияда жазылсын:

«13) спортшылар мен жаттықтырушыларға спорттық атақтар мен разрядтар, нұсқаушы-спортшыларға, жаттықтырушыларға, дене шынықтыру және спорт саласындағы мамандарға, спорт төрешілеріне біліктілік санаттарын беру, олардан айыру, оларды қалпына келтіру үшін құжаттарды дене шынықтыру және спорт саласындағы уәкілетті органға ұсынуға;»;

21) тармақша мынадай редакцияда жазылсын:

«21) тиісті допингке қарсы ұйымның шешімі негізінде және оны орындау үшін спортшыларды, жаттықтырушыларды, спорт дәрігерлерін, спорт төрешілерін, дене шынықтыру және спорт саласындағы мамандарды, спорттық жарыстарға қатысатын жануарларды жарыстан шеттеуге, спортшыларды, жаттықтырушыларды, спорт дәрігерлерін, спорт төрешілерін, дене шынықтыру және спорт саласындағы мамандарды, спорттық жарыстарға қатысатын жануарларды жарыстан шеттету туралы ұсыныс енгізуге;»;

4-тармақта:

3) тармақша мынадай редакцияда жазылсын:

«3) жергілікті аккредиттелген спорт федерациясы өткізетін спорттық жарыстар туралы ережелерді (регламенттерді) әзірлеуге және жергілікті атқарушы органның бекітуіне ұсынуға;»;

13) тармақша мынадай редакцияда жазылсын:

«13) тиісті допингке қарсы ұйымның шешімі негізінде және оны орындау үшін спортшыларды, жаттықтырушыларды, спорт дәрігерлерін, спорт төрешілерін, дене шынықтыру және спорт саласындағы мамандарды, спорттық жарыстарға қатысатын жануарларды жарыстан шеттетуге, спортшыларды, жаттықтырушыларды, спорт дәрігерлерін, спорт төрешілерін, дене шынықтыру және спорт саласындағы мамандарды, спорттық жарыстарға қатысатын жануарларды жарыстан шеттету туралы ұсыныс енгізуге;»;

мынадай мазмұндағы 15-1) тармақшамен толықтырылсын:

«15-1) спортшылар мен жаттықтырушыларға спорттық разрядтарды, нұсқаушы-спортшыларға, жаттықтырушыларға, дене шынықтыру және спорт саласындағы мамандарға, спорт төрешілеріне біліктілік санаттарын беру, олардан айыру, оларды қалпына келтіруүшін құжаттарды жергілікті атқарушы органға ұсынуға;»;

7) 13-1-бап мынадай мазмұндағы 8-тармақпен толықтырылсын:

«8. Қазақстан Республикасының Ұлттық паралимпиада комитеті Қазақстан Республикасының бюджет заңнамасына сәйкес мемлекеттік тапсырмалар алуға құқылы.»;

8) мынадай мазмұндағы 13-2-баппен толықтырылсын:

«13-2-бап. Ұлттық сурдлимпиадалық қозғалыс. Қазақстан Республикасының Ұлттық сурдлимпиада комитеті

1. Ұлттық сурдлимпиадалық қозғалыс халықаралық сурдлимпиадалық қозғалыстың құрамдас бөлігі болып табылады, оның мақсаттары сурдлимпиадалық қозғалыс қағидаттарын насихаттау және енгізу, сурдлимпиадалық спорт түрлері бойынша мүгедек спортшылар арасында дене шынықтыру мен спортты дамытуға жәрдемдесу, халықаралық спорттық ынтымақтастықты нығайту, Сурдлимпиадалық ойындарға және Саңыраулар спорты халықаралық комитетінің аясында өткізілетін басқа да халықаралық спорттық іс-шараларға қатысу болып табылады.

2. Ұлттық сурдлимпиадалық қозғалысты Қазақстан Республикасының Ұлттық сурдлимпиада комитеті басқарады, ол қызметін Қазақстан Республикасының қоғамдық бірлестіктер туралы заңнамасына, Саңыраулар спорты халықаралық комитетінің жарғысына сәйкес, сондай-ақ өз жарғысына сәйкес жүзеге асыратын қоғамдық бірлестік болып табылады. Мемлекет ұлттық сурдлимпиадалық қозғалысты таниды және Қазақстан Республикасының Ұлттық сурдлимпиада комитетіне оның жарғылық мақсаттарын іске асыруда барынша жәрдем көрсете отырып, қолдайды.

3. Қазақстан Республикасының Ұлттық сурдлимпиада комитеті:

1) мемлекетте сурдлимпиадалық қозғалыс қағидаттарын насихаттайды, сурдлимпиадалық жоғары жетістіктер спортының түрлері мен бұқаралық спортты дамытуға ықпал етеді;

2) Сурдлимпиадалық ойындарда және Саңыраулар спорты халықаралық комитетінің аясында өткізілетін басқа да халықаралық спорттық іс-шараларда Саңыраулар спорты халықаралық комитетінің жарғысына сәйкес Қазақстан Республикасының атынан өкілдік етеді;

3) Саңыраулар спорты халықаралық комитетінде Қазақстан Республикасының атынан өкілдік етеді;

4) дене шынықтыру және спорт саласындағы уәкілетті органмен өзара іс-қимыл жасау кезінде сурдлимпиадалық жоғары жетістіктер спортының түрлері мен бұқаралық спортты дамытудың бірыңғай саясатын жүргізеді;

5) Сурдлимпиадалық ойындарға және Саңыраулар спорты халықаралық комитеті аясында өткiзілетiн басқа да халықаралық спорттық іс-шараларға қатысу үшiн Қазақстан Республикасы мүгедек спортшыларының қажетті дайындық деңгейін қамтамасыз етуге бағытталған шараларды әзірлеуге және жүзеге асыруға қатысады;

6) облыстың, республикалық маңызы бар қалалардың, астананың жергілікті атқарушы органымен келісу бойынша Саңыраулар спорты халықаралық комитетіне Сурдлимпиадалық ойындарды өткізуге Қазақстан Республикасының кандидат қаласы туралы өтінім беруге құқылы;

7) Қазақстан Республикасының сурдлимпиадалық спорт түрлері бойынша құрама командаларының (сурдлимпиадалық спорт түрлері бойынша ұлттық құрама командалардың) бас жаттықтырушыларының және сурдлимпиадалық спорт түрлері бойынша мемлекеттік жаттықтырушылардың лауазымдарға тағайындалуын және олардан босатылуын келісуді жүзеге асырады.

4. Қазақстан Республикасының Ұлттық сурдлимпиада комитеті Саңыраулар спорты халықаралық комитетінің жарғысына сәйкес Саңыраулар спорты халықаралық комитетіне тиесілі сурдлимпиадалық рәмізді, ұранды, туды және гимнді, «Сурдлимпиадалық ойындар» атауларын Қазақстан Республикасының аумағында пайдалану құқықтарын қорғау жөніндегі шараларды жүзеге асырады. Қазақстан Республикасының Ұлттық сурдлимпиада комитеті Қазақстан Республикасы Ұлттық сурдлимпиада комитетінің сурдлимпиадалық эмблемасына, ұранға, туға және өзге де ұлттық сурдлимпиадалық нышанға айрықша құқықтарға ие.

5. Спорт түрлері бойынша Қазақстан Республикасы құрама командаларының (спорт түрлері бойынша ұлттық құрама командалардың) Сурдлимпиадалық ойындарда және Саңыраулар спорты халықаралық комитетінiң қамқорлығы аясында өткiзiлетiн басқа да халықаралық спорттық іс-шараларда өнер көрсетуі Қазақстан Республикасының Мемлекеттiк Туы көтеріліп жүзеге асырылады.

6. Қазақстан Республикасы Ұлттық сурдлимпиада комитетінің сурдлимпиадалық жоғары жетістіктер спортының түрлері мен бұқаралық спортты дамыту, сондай-ақ Сурдлимпиадалық ойындарға және Саңыраулар спорты халықаралық комитетінің аясында өткiзілетiн басқа да халықаралық спорттық іс-шараларға қатысу үшін Қазақстан Республикасы мүгедек спортшыларының қажетті дайындық деңгейін қамтамасыз ету жөніндегі өз өкілеттіктерін іске асыруы дене шынықтыру және спорт саласындағы уәкілетті органмен және республикалық спорт федерацияларымен өзара іс-қимыл жасау арқылы жүзеге асырылады.

7. Қазақстан Республикасының Ұлттық сурдлимпиада комитеті өзінің алдында тұрған жарғылық міндеттерін орындауды меншікті қаржыландыру көздері, қайырымдылық көмек, жеке және заңды тұлғалардың ерікті қайырмалдықтары, сондай-ақ белгіленген заңнамалық тәртіппен бөлінетін бюджет қаражаты есебінен іске асырады.»;

9) 14-бап мынадай редакцияда жазылсын:

«14-бап. Арнайы олимпиадалық қозғалыс, арнайы олимпиадалық спорт

түрлері бойынша қоғамдық бірлестіктер

1. Арнайы олимпиадалық қозғалыс халықаралық арнайы олимпиадалық қозғалыстың бір бөлігі болып табылады, оның мақсаттары мүгедектердің дене шынықтыруы мен спортын дамытуға жәрдемдесу, көрсетілген салада халықаралық ынтымақтастықты нығайту, Халықаралық арнайы олимпиадалық ойындарға қатысу болып табылады.

2. Арнайы олимпиадалық қозғалысты қызметін Қазақстан Республикасының қоғамдық бірлестіктер туралы заңнамасына, тиісті халықаралық спорт ұйымдарының жарғыларына сәйкес және халықаралық спорт ұйымдарының тануы негізінде, сондай-ақ өздерінің жарғыларына сәйкес жүзеге асыратын арнайы олимпиадалық спорт түрлері бойынша қоғамдық бірлестіктер басқарады.

3. Арнайы олимпиадалық спорт түрлері бойынша қоғамдық бірлестік Халықаралық арнайы олимпиадалық ойындарда, Халықаралық арнайы олимпиада комитетінің аясында өткізілетін басқа да халықаралық спорттық іс-шараларда спорт түрлері бойынша Қазақстан Республикасы құрама командаларының (спорт түрлері бойынша ұлттық құрама командалардың) атынан өкілдік етеді.

4. Арнайы олимпиадалық спорт түрлері бойынша қоғамдық бірлестік өзінің алдында тұрған жарғылық міндеттерін орындауды меншікті қаржыландыру көздері, қайырымдылық көмек, жеке және заңды тұлғалардың ерікті қайырмалдықтары, сондай-ақ белгіленген тәртіппен бөлінетін бюджет қаражаты есебінен іске асырады.»;

10) мынадай мазмұндағы 14-1-баппен толықтырылсын:

«14-1-бап. Бірыңғай оператор

1. Бірыңғай оператор – дене шынықтыру және спорт саласындағы уәкілетті орган айқындаған, дене шынықтыруды және спортты дамытуға бағытталған бюджеттен тыс ақшалай қаражатты бөлу жөніндегі қызметті жүзеге асыратын, корпоративтік қор түріндегі коммерциялық емес ұйым.

2.  Бірыңғай оператор қайырымдылық (демеушілік) көмекті:

1)  дене шынықтырумен айналысатын жеке тұлғаларды, спортшыларды, ұжымдарды (спорттық командаларды) әлеуметтік қолдау түрінде;

2)  демеушілік көмек түрінде;

3)  дене шынықтыру - спорт ұйымдарына, дене шынықтыру және спорт саласында қызметін жүзеге асыратын білім беру ұйымдарына, дене шынықтыру және спорт саласында зерттеуді жүзеге асыратын ғылыми ұйымдарға, жарғылық қызметін қолдау мақсатында спорттық медицина ұйымдарына бөледі.

3.  Бірыңғай оператордың қайырымдылық (демеушілік) көмек көрсетудегі негізгі басымдықтары:

1) дене шынықтыру мен спортты қолдау және ынталандыру;

2) олимпиадалық емес, олимпиадалық, паралимпиадалық, сурдлимпиалық, арнайы олимпиадалық және ұлттық спорт түрлерін дамыту;

3) әлеуметтік және білім беру функцияларын, сондай-ақ ерікті қызмет қағидатына негізделген олардың құрылымының өзіндік ерекшелігін ескере отырып, дене шынықтыруды, спорттың барлық түрін дамытуға жәрдемдесу;

4) әлеуметтік салада көмек көрсету;

5) Қордың қызметіне байланысты ұйымдастырушылық-практикалық іс-шаралар;

6) имидждік жобаларды іске асыру болып табылады.

4. Бірыңғай операторды айқындау өлшемшарттары:

1) өтініш берушіні заңды тұлға ретінде тіркеу;

2) салықтық берешектің, міндетті зейнетақы жарналары, міндетті кәсіптік зейнетақы жарналары, әлеуметтік аударымдар және міндетті әлеуметтік медициналық сақтандыру аударымдары және (немесе) жарналары бойынша берешектің болмауы;

3) демеушілік және (немесе) қайырымдылық көмек көрсету шеңберінде бөлінген қаражат бөлуді қоса алғанда, кемінде сегіз жыл дене шынықтыруды және спортты дамытуға бағытталған қаражатты бөлу тәжірибесінің болуы;

4) заңды тұлға банкроттық не таратылу рәсіміне жатпауға тиіс, сатып алуды жүргізу кезінде Қазақстан Республикасының заңнамалық актілеріне сәйкес қаржы-шаруашылық қызметі тоқтатыла тұрмауға тиіс;

5) Қазақстан Республикасының резиденттігі болып табылады.

5. Бірыңғай оператордың мүлкін қалыптастыру көздері:

1) құрылтайшылардан (қатысушылардан, мүшелерден) түскен түсімдер;

2) ерікті мүліктік жарналар мен қайырмалдықтар;

      3) акциялар, облигациялар, басқа да бағалы қағаздар мен салымдар (депозиттер) бойынша алынатын дивидендтер (кіріс, сыйақы (мүдде);

      4) заңмен тыйым салынбаған басқа да түсімдер болып табылады.

6. Бірыңғай оператор дене шынықтыру мен спортты дамытуға бағытталған бюджеттен тыс ақшалай қаражатты мынадай қағидаттар:

1) пайдаланушыларға қайырымдылық (демеушілік) көмекті бөлу бойынша қайырымдылық жасаушының еркін сақтау;

2) қайырымдылық (демеушілік) көмек көрсету жөніндегі іс-шаралардың тиімділігі;

3) қайырымдылық (демеушілік) көмек шеңберінде бөлінген қаражаттардың мақсатқа сай жұмсалуын қамтамасыз ету;

4) қайырымдылық (демеушілік) көмектің оң әсер етуі негізінде бөледі.

7. Қайырымдылық (демеушілік) көмекті алушылар жоғары басқару органы немесе бірыңғай оператордың алқалы органы бекітетін, бюджеттен тыс ақшалай қаражаттарды мақсатқа сай пайдалану туралы есептілікті бірыңғай операторға тоқсан сайын, жартыжылдық және жылдық негізде береді.

8. Бірыңғай оператор қайырымдылық жасаушы бекітетін, алушылардың ұсынылған есептілігі негізінде қайырымдылық (демеушілік) көмекті пайдалану жөніндегі ақпаратты қайырымдылық жасаушы белгілеген мерзімдерде оған ұсынады.»;

11) 15-бап мынадай мазмұндағы 2-1-тармақпен толықтырылсын:

«2-1. Дене тәрбиесі сабағынан босату қағидаларына сәйкес білім беру ұйымдарында білім алушыларды мынадай санаттары:

1) олимпиада резервінің республикалық, облыстық мамандандырылған мектеп-интернат-колледждерінің білім алушылары;

2) спортта дарынды балаларға арналған облыстық мектеп-интернаттардың білім алушылары;

3) «Қазақстан Республикасының халықаралық дәрежедегі спорт шебері», «Қазақстан Республикасының спорт шебері» спорттық атақтары бар білім алушылар;

4) қосымша білім беру мекемелерінде, балалар – жасөспірімдер спорт мектептері мен клубтарында аптасына үш және одан да көп сағат спортпен үнемі айналысатын, спорттық жетістіктері бар білім алушылар;

5) дәрігерлік-консультациялық комиссияның анықтамасы бар білім алушылар босатылады.»;

12) 19-бапта:

2-тармақ мынадай редакцияда жазылсын:

«2. Дене шынықтыру-спорт ұйымдарындағы мүгедек спортшылар мен мүмкіндіктері шектеулі адамдардың оқу-жаттығу процесі, даярлық кезеңдерінің мазмұны паралимпиадалық, сурдлимпиадалық, арнайы олимпиадалық спорт түрлері бойынша тиісті қоғамдық бірлестіктер әзірлейтін және дене шынықтыру және спорт саласындағы уәкілетті орган бекітетін спорт түрлері бойынша бағдарламалар негізінде жүзеге асырылады.»;

6-тармақ мынадай редакцияда жазылсын:

«6. Дене шынықтыру және спорт саласындағы уәкілетті орган дене шынықтыру-спорт ұйымдарымен бірлесе отырып, халықаралық спорттық жарыстарда, оның ішінде Паралимпиада, Сурдлимпиада ойындарына және Дүниежүзілік арнайы олимпиада ойындарында мүгедектер арасында республикалық жарыстар өткізуді, спорт түрлері бойынша Қазақстан Республикасының құрама командаларын (спорт түрлері бойынша ұлттық құрама командаларды) даярлауды және олардың қатысуын ұйымдастырады.»;

13) 23-баптың 2-тармағының 4) тармақшасы мынадай редакцияда жазылсын:

«4) Қазақстан Республикасының спорттық әдеп нормаларын сақтауға міндетті;»;

14) 28-бап алып алып тасталсын;

15) 33-бапта:

1-тармақ мынадай редакцияда жазылсын:

«1. Паралимпиадалық спорт түрлері бойынша спорттық жарыстарда тең сайыстық жағдайларды жасау мақсатында ұйымдастырушылар тиісті жарыстарға қатысуға мәлімделген мүгедек спортшыларға сыныптаушылардың шығындарын жабуды қоса алғанда, олардың функционалдық мүмкіндіктерінің деңгейі бойынша сыныптау жүргізуді қамтамасыз етуге міндетті.»;

мынадай мазмұндағы 3-1-тармақпен толықтырылсын:

«3-1. Мүгедек спортшыларды сыныптау жүргізген кезде ұйымдастырушылар Қазақстан Республикасынан немесе басқа да шет мемлекеттерден сыныптаушыларды тартады.»;

16) 35-бапта:

1-тармақтың бірінші абзацы мынадай редакцияда жазылсын:

«1. Бірыңғай спорттық сыныптама спортшылар мен жаттықтырушыларға, жаттықтырушы-оқытушыларға мынадай спорттық атақтар, разрядтар көздейді:»;

4-тармақтың 1) тармақшасы мынадай редакцияда жазылсын:

«1) жаттықтырушыларға, жаттықтырушы-оқытушыларға:

біліктілігі жоғары деңгейдегі жоғары санатты жаттықтырушы, жаттықтырушы-оқытушы;

біліктілігі жоғары деңгейдегі бірінші санатты жаттықтырушы, жаттықтырушы-оқытушы;

біліктілігі жоғары деңгейдегі екінші санатты жаттықтырушы, жаттықтырушы-оқутышы;

біліктілігі орта деңгейдегі жоғары санатты жаттықтырушы, жаттықтырушы-оқытушы;

біліктілігі орта деңгейдегі бірінші санатты жаттықтырушы, жаттықтырушы-оқытушы;

біліктілігі орта деңгейдегі екінші санатты жаттықтырушы, жаттықтырушы-оқытушы;»;

17) 38-баптың 5 және 6-тармақтары мынадай редакцияда жазылсын:

«5. Халықаралық спорттық жарыстар дене шынықтыру және спорт саласындағы уәкілетті орган бекітетін, республикалық және өңірлік аккредиттелген спорт федерациялары әзірлейтін жарыстар туралы ережелерге (регламенттерге) сәйкес өткізіледі.

6. Республикалық спорттық жарыстар дене шынықтыру және спорт саласындағы уәкілетті орган бекітетін, республикалық және өңірлік аккредиттелген спорт федерациялары әзірлейтін жарыстар туралы ережелерге (регламенттерге) сәйкес өткізіледі.»;

18) 40-баптың 4-тармағы мынадай редакцияда жазылсын:

«4. Дене шынықтыру және спорт бойынша педагогикалық, жаттықтырушылық-оқытушылық қызметке спорттық жоғары немесе спорттық техникалық және кәсітік білімі бар адамдар жіберіледі.

«Қазақстан Республикасының спорт шеберi», «Қазақстан Республикасының халықаралық дәрежедегi спорт шеберi», «Қазақстан Республикасының еңбек сiңiрген спорт шеберi» спорттық атақтары бар, жоғары немесе техникалық және кәсіптік білімі бар, дене шынықтыру және спорт саласындағы уәкілетті органның жанында жаттықтырушылардың біліктілігін арттыру курстарынан өткен адамдар да дене шынықтыру және спорт бойынша жаттықтырушылық, жаттықтырушы-оқытушылық қызметке жіберіледі.»;

19) 44-бапта:

2-тармақта:

1) тармақша мынадай редакцияда жазылсын:

«1) жарыс кезеңінде немесе жарыстан тыс кезеңде спортшының организмінен, сондай-ақ спорттық жарысқа қатысатын жануардың организмінен алынған сынамада тыйым салынған субстанциялардың немесе олардың метаболиттерінің немесе маркерлерінің болуы;»;

6) тармақша мынадай редакцияда жазылсын:

«6) кез келген тыйым салынған субстанцияны және (немесе) тыйым салынған әдісті тарату немесе таратуға тырысу;»;

мынадай мазмұндағы 7) және 8) тармақшалармен толықтырылсын:

«7) кез келген спортшының тыйым салынған субстанцияларды және (немесе) тыйым салынған әдісті пайдалануы немесе пайдалануға тырысуы;

8) кез келген спортшыға тыйым салынған субстанцияны және (немесе) тыйым салынған әдісті тағайындау немесе тағайындауға тырысу допингке қарсы қағидаларды бұзу болып табылады.

Осы баптың 2-тармағының 1), 6) және 8) тармақшаларында көрсетілген әрекеттерді жүзеге асыру, егер оларды жасау кезінде Дүниежүзiлiк допингке қарсы агенттiктiң тыйым салынған субстанцияларды терапиялық пайдалану жөнiндегi халықаралық стандартына сәйкес берiлген тыйым салынған субстанцияны және (немесе) тыйым салынған әдiстi терапиялық пайдалануға рұқсат болса не көрсетілген әрекеттер жасалғаннан кейiн осындай рұқсатты беруге мүмкiндiк беретiн, осы халықаралық стандартта көзделген мән-жайлар болса, Қазақстан Республикасының допингке қарсы қағидаларын бұзу болып табылмайды.»;

20) мынадай мазмұндағы 44-1-баппен толықтырылсын:

«44-1-бап. Ұлттық допингке қарсы ұйым

Дүниежүзілік допингке қарсы агенттік мойындаған ұлттық допингке қарсы күрес ұйымы деп спортта допингті болғызбау және онымен күресу, допинг-бақылауды ұйымдастыру мақсатында құрылған мемлекеттік кәсіпорын түсініледі.

Ұлттық допингке қарсы ұйым:

1) дене шынықтыру және спорт саласындағы уәкілетті орган бекітетін, Дүниежүзілік допингке қарсы кодекске сәйкес Қазақстан Республикасының допингке қарсы қағидаларын әзірлеуге қатысады;

2) Қазақстан Республикасының допингке қарсы қағидаларына сәйкес және спорт түрлері бойынша республикалық және өңірлік аккредиттелген спорт федерацияларымен келісу бойынша жарыс кезеңінде де жарыстан тыс кезеңде де тестілеуді өткізу мақсатында спортшылардың тізімін қалыптастырады;

3) Қазақстан Республикасының допингке қарсы қағидаларына сәйкес тестілеуді жүргізеді;

4) тыйым салынған субстанцияларды және (немесе) тыйым салынған әдістерді ерекше жағдай түрінде терапиялық пайдалануға спортшылардың сұрау салуларын қарау бойынша жұмыс жүргізеді;

5) Қазақстан Республикасының допингке қарсы қағидаларын бұзды деп кінә тағылған спортшыларға, жаттықтырушыларға, дене шынықтыру және спорт саласындағы өзге де мамандарға қатысты санкциялар қолдана отырып, тергеп-тексеру жүргізеді және тыңдау өткізеді;

6) допинг-бақылауды жүргізетін мамандардың біліктілігін арттыруды ұйымдастырады;

7) спортта допингті болғызбау және онымен күрес мәселелері бойынша әдiстемелiк материалдар әзірлейді;

8) спорт түрі бойынша республикалық және өңірлік аккредиттелген спорт федерациясына, Дүниежүзілік допингке қарсы агенттікке, дене шынықтыру және спорт саласындағы уәкілетті органға Қазақстан Республикасының допингке қарсы қағидаларының ықтимал бұзылуы туралы, сондай-ақ кінәлі тұлғаларды жауаптылыққа тарту, оның ішінде санкциялар қолдану үшін маңызы бар мән-жайлар туралы мәліметтер береді;

9) осы Заңға және Қазақстан Республикасының Допингке қарсы қағидаларына сәйкес өзге де функцияларды орындайды.»;

21) мынадай мазмұндағы 44-2-баппен толықтырылсын:

«44-2-бап. Допингті қолданғаны үшін шаралар

1. Допингті пайдаланғаны үшін:

1) ресми шешім шығарылған кезден бастап қолданылатын жарыстан шеттету;

2) ресми шешім шығарылған кезден бастап жүргізілетін, жарыс нәтижесінің күші жойылған жағдайда, ақшалай көтермелеуді қайтару;

3) ресми шешім шығарылған кезден бастап жүргізілетін, спортшылар мен жаттықтырушыларды өмір бойы ай сайынғы материалдық қамсыздандыру төлемдерінен айыру;

4) ресми шешім шығарылған кезден бастап жүргізілетін, спортшыларды, жаттықтырушыларды және клубтық командалардың жетекшілерін ай сайынғы ақшалай қамтудан айыру;

5) ресми шешім шығарылған кезден бастап жүргізілетін, спорт түрлері бойынша Қазақстан Республикасы құрама командаларының (спорт түрлері бойынша ұлттық құрама командаларының) мүшелері халықаралық спорттық жарыстарда спорттық жарақаттар алған және мертіккен кезде оларды өтемақы төлемдерінен айыру;

6) нәтиженің күші жойылған кезден бастап жүргізілетін, спорттық атақтан айыру;

7) нәтиженің күші жойылған кезден бастап жүргізілетін, Олимпиада, Паралимпиада, Сурдлимпиада ойындарының чемпиондары мен жүлдегерлерін тұрғын үйден айыру;

8) ресми шешім шығарылған кезден бастап жүргізілетін, спортшыларды, жаттықтырушыларды спорт түрлері бойынша Қазақстан Республикасының құрама және штаттық құрама командаларының (спорт түрлері бойынша ұлттық құрама командалардың), облыстардың, республикалық маңызы бар қалалардың және астананың спорт түрлері бойынша құрама командаларының құрамынан шығару көзделеді.»;

22) 46-бап мынадай редакцияда жазылсын:

«46-бап. Спортшылар мен жаттықтырушыларды мемлекеттік әлеуметтік

қолдау

1. Мемлекет ай сайынғы төлемдерді білдіретін, өмір бойы ай сайынғы материалдық қамтамасыз ету түрінде (бұдан әрі – материалдық қамтамасыз ету) спортшыларды, жаттықтырушылар немесе жаттықтырушы-оқытушыларды әлеуметтік қолдауды жүзеге асырады.»;

23) 47-бапта:

1-тармақ мынадай мазмұндағы 1-1-тармақпен толықтырылсын:

«1-1. Олимпиада, Паралимпиада және Сурдлимпиада ойындарының чемпиондары немесе жүлдегерлері болып табылатын Қазақстан Республикасының спортшыларына жергілікті атқарушы органдар берген тұрғын үйді иеліктен шығаруға 10 жыл мерзімге салынады.»;

6-тармақта 3) және 4) тармақшалар алып тасталсын;

5) тармақша мынадай редакцияда жазылсын:

«5) өтініш берген кезден бастап алты айдан кешіктірілмейтін мерзімдерде Олимпиада, Паралимпиада және Сурдлимпиада ойындарының чемпиондары мен жүлдегерлері үшін тұрғын үй алады;»;

8-тармақ мынадай редакцияда жазылсын:

«8. Олимпиада, Паралимпиада және Сурдлимпиада ойындарының чемпиондарына немесе жүлдегерлеріне тұрғын үй алуды (сатып алуды) қаржыландыру Олимпиада, Паралимпиада және Сурдлимпиада ойындары аяқталған күннен бастап алты айдан кешіктірілмей жергілікті бюджеттер қаражаттары есебінен жүзеге асырылады.».

4. «Лотереялар және лотерея қызметі туралы» 2016 жылғы 9 сәуірдегі Қазақстан Республикасының Заңына:

14-бап мынадай редакцияда жазылсын:

«14-бап. Лотереядан аударымдар

Лотерея операторы өткізілген лотерея билеттерінен, түбіртектерден немесе өзге де құжаттардан, тіркелген лотерея мөлшерлемелерінен түскен түсім мен жүлде қоры арасындағы айырманың кемінде он пайызын дене шынықтыруды және спортты дамытуға бағытталған бюджеттен тыс ақшалай қаражатты бөлу жөніндегі қызметті жүзеге асыратын бірыңғай операторға дене шынықтыру және спортты дамыту үшін тоқсан сайын жіберуге міндетті.».

5. «Қазақстан Республикасының кейбір заңнамалық актілеріне денсаулық сақтау мәселелері бойынша өзгерістер мен толықтырулар енгізу туралы» 2017 жылғы 30 маусымдағы Қазақстан Республикасының Заңына:

1) 1-баптың 2-тармағының 1) тармақшасы мынадай редакцияда жазылсын:

«1) 70-баптың 1-тармағы мынадай редакцияда жазылсын:

«1. Білім беру, дене шынықтыру және спорт, сұрыптарды сынақтан өткізу, ауыл шаруашылығы өндірісіне агрохимиялық қызмет көрсету, ветеринария, орман шаруашылығы, ерекше қорғалатын табиғи аумақтар салаларындағы, Қарулы Күштердің спорт саласында, тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде медициналық көмек көрсету саласында маманданатын, арнаулы мемлекеттік және құқық қорғау органдарының тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде медициналық көмек көрсету саласындағы мемлекеттік мекемелері, сондай-ақ мемлекеттік кітапханалар, мемлекеттік музейлер, музей-қорықтар және мемлекеттік архивтер өндіретін тауарларды (жұмыстарды, көрсетілетін қызметтерді) өткізуден түсетін ақшаны қоспағанда, Қазақстан Республикасының заңдарында кіріс әкелетін қызметті жүзеге асыруға құқық берілген мемлекеттік мекемелердің тауарларды (жұмыстарды, көрсетілетін қызметтерді) өткізуінен түсетін ақша Қазақстан Республикасының заңдарына сәйкес тиісті бюджеттің есебіне жатқызылуға тиіс.»;

1. 1-баптың 15-тармағының 1) тармақшасы мынадай редакцияда жазылсын:

«1) 161-баптың 2-тармағы мынадай редакцияда жазылсын:

«2. Білім беру, дене шынықтыру және спорт, сұрыптарды сынақтан өткізу, ауыл шаруашылығы өндірісіне агрохимиялық қызмет көрсету, ветеринария, орман шаруашылығы, ерекше қорғалатын табиғи аумақтар салаларындағы, Қарулы Күштердің спорт саласында, тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде медициналық көмек көрсету саласында маманданатын, арнаулы мемлекеттік және құқық қорғау органдарының тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде медициналық көмек көрсету саласындағы мемлекеттік мекемелері, сондай-ақ мемлекеттік кітапханалар, мемлекеттік музейлер мен музей-қорықтар өндіретін тауарларды (жұмыстарды, көрсетілетін қызметтерді) өткізуден түсетін ақшаны қоспағанда, Қазақстан Республикасының заңдарында кіріс әкелетін қызметті жүзеге асыруға құқық берілген мемлекеттік мекемелердің тауарларды (жұмыстарды, көрсетілетін қызметтерді) өткізуінен түсетін ақша Қазақстан Республикасының заңдарына сәйкес тиісті бюджеттің есебіне жатқызылуға тиіс.».

2-бап. Осы Заң 2020 жылғы 1 қаңтардан бастап қолданысқа енгізілетін 1-баптың 1-тармағын, 3-тармағының 7) тармақшасын және 5-тармағын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**